Source: http://docplayer.hu/35956886-A-tervezet-eloterjesztoje.html
Timestamp: 2018-10-16 17:00:20+00:00

Document:
1 Jelen előterjesztés csak tervezet, amelynek közigazgatási egyeztetése folyamatban van. A minisztériumok közötti egyeztetés során az előterjesztés koncepcionális kérdései is jelentősen módosulhatnak, ezért az előterjesztés jelen formájában nem tekinthető a Miniszter álláspontjának. A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt tervezet valamennyi tartalmi és formai eleme módosulhat! A tervezet előterjesztője
2 2013. évi törvény egyes jogi személyek átalakulásáról, egyesüléséről, szétválásáról 1. Általános rendelkezések 1. (1) E törvény rendelkezéseit a Polgári Törvénykönyvről szóló évi V. törvénnyel (a továbbiakban: Ptk.) együtt kell alkalmazni az egyesület, a gazdasági társaság, a szövetkezet, az egyesülés, valamint az alapítvány átalakulása, egyesülése, szétválása során. (2) E törvény rendelkezéseit megfelelően alkalmazni kell, ha jogszabály a Ptk.-nak a jogi személy átalakulására, egyesülésére, szétválására vonatkozó szabályai alkalmazását írja elő. 2. A jogi személyek átalakulásának közös szabályai 2. (1) A jogi személy döntéshozó szerve az átalakulásról két alkalommal határoz. (2) A döntéshozó szerv első ízben a jogi személy ügyvezetésének ha a jogi személynél felügyelőbizottság működik, a felügyelőbizottság által véleményezett előterjesztése alapján azt állapítja meg, hogy a jogi személy tagjai egyetértenek-e az átalakulás szándékával. Dönt továbbá arról, hogy a jogi személy milyen más jogi személy típusba, gazdasági társaság esetén formába alakuljon át, és előzetesen felméri, hogy a jogi személy tagjai közül ki és mekkora vagyoni hozzájárulással kíván a jogutód jogi személy tagjává válni. (3) Ha a tagok az átalakulás szándékával egyetértenek, a döntéshozó szerv meghatározza a vagyonmérleg-tervezetek fordulónapját, dönt a könyvvizsgáló személyéről, és megbízza a jogi személy ügyvezetését az átalakulási terv, valamint az átalakulási döntés meghozatalához szükséges egyéb jogszabály által meghatározott vagy a döntéshozó szerv által előírt okiratok elkészítésével. 3. (1) Az átalakulási terv magában foglalja az átalakuló jogi személy vagyonmérleg-tervezetét és az azt alátámasztó vagyonleltár-tervezetét, a jogutód jogi személy (nyitó) vagyonmérleg-tervezetét és vagyonleltár-tervezetét, a jogutód jogi személy létesítő okiratának tervezetét, illetve a jogutód jogi személyben tagként részt venni nem kívánó személyekkel való elszámolás módjáról szóló tervezetet. Az átalakulási terv továbbá tartalmazhatja mindazon körülményeket, szempontokat, amelyek az átalakulási döntés meghozatalának megkönnyítése, a döntéshozó szerv ülésének jobb előkészítése érdekében szükségesek.
3 (2) Az átalakulási tervben fel kell tüntetni a tőkeszerkezet átrendezésének okait és megvalósításának módját is. (3) Az átalakulási terv szükség szerint tartalmazza: a) az átalakulással egyidejűleg belépő új tagok vagyoni hozzájárulását; b) az átalakulás feltételeként meghatározott, a meglévő tagokat terhelő, pótlólagosan teljesítendő vagyoni hozzájárulást; c) a jogutód jogi személyben részt venni nem kívánó tagra jutó vagyonhányadot. (4) Átalakulási tervben kell bemutatni továbbá, ha az átalakuló jogi személy számviteli törvény szerinti beszámolójának mérlegében kimutatott eszközeit és kötelezettségeit átértékeli. (5) Az átalakulási tervet az átalakuló jogi személy vezető tisztségviselője írja alá. 4. (1) A vagyonmérleg-tervezetet a számviteli törvény szerinti beszámoló mérlegére vonatkozó módszerekkel és a számviteli törvény által előírt bontásban kell elkészíteni. Az átalakuló jogi személy azonban a számviteli törvény szerinti beszámoló mérlegében kimutatott eszközeit és kötelezettségeit átértékelheti. (2) Az átalakulással létrejövő jogi személy vagyonmérleg-tervezete az átalakuló jogi személy vagyonmérleg-tervezetétől eltérhet. (3) Az átalakuló jogi személy vagyonmérleg-tervezeteként a számviteli törvény szerinti beszámoló mérlege is elfogadható abban az esetben, ha annak fordulónapja az átalakulásról való végleges döntés időpontját legfeljebb hat hónappal előzte meg, és ha a jogi személy az átértékelés lehetőségével nem él. (4) A vagyonmérleg-tervezetek és vagyonleltár-tervezetek elkészítésére, az átértékelésre vonatkozó részletes szabályokat, továbbá a jogutód jogi személy tervezett saját tőkéjének és jegyzett tőkéjének megállapítására vonatkozó részletes rendelkezéseket a számviteli törvény tartalmazza. (5) A vagyonmérleg-tervezeteket és a vagyonleltár-tervezeteket könyvvizsgálóval, továbbá ha a jogi személynél ilyen működik, a felügyelőbizottsággal is ellenőriztetni kell. Nem jogosult erre a jogi személy könyvvizsgálója, és az a könyvvizsgáló, aki az átalakulási vagyonmérleg-tervezet fordulónapját megelőző két üzleti évben a jogi személy számára könyvvizsgálatot vagy a nem pénzbeli vagyoni hozzájárulás értékének ellenőrzését végezte. A jogutód jogi személy könyvvizsgálójává a jogi személy cégbejegyzésétől számított három üzleti éven belül nem jelölhető ki az a könyvvizsgáló, aki az átalakulási vagyonmérleg-tervezeteket ellenőrizte. (6) A könyvvizsgálót megillető jogosultságokra a Ptk. 3:38. (1) bekezdését megfelelően alkalmazni kell. (7) A jogi személy vagyonának értékét, a saját tőke összegét a könyvvizsgáló által elfogadottnál magasabb értékben nem lehet meghatározni.
4 5. (1) Az átalakulási tervet a tagokkal írásban közölni kell. (2) A tagok az átalakulási terv közlésétől számított harminc napon belül írásban nyilatkozhatnak arról, ha nem kívánnak a jogutód jogi személy tagjává válni. Ilyen nyilatkozat hiányában úgy kell tekinteni, hogy a tag a jogutód jogi személy tagjává kíván válni. A tag azonban a jogi személy által pótlólagosan biztosított határidőig, ennek hiányában az átalakulásról véglegesen döntő szavazás megkezdéséig nyilatkozhat úgy, hogy nem kíván a jogutód jogi személy tagjává válni, illetve korábbi nyilatkozatát visszavonhatja. 6. (1) Az átalakulási terv és mellékletei elfogadásáról a döntéshozó szerv a jogi személy átalakulásáról véglegesen döntő ülésén határoz. A vagyonmérleg-tervezet fordulónapjától a döntés időpontjáig a 4. (3) bekezdés és a 8. esetét kivéve nem telhet el hosszabb idő, mint három hónap. A fordulónap az erről határozó ülés időpontjánál korábbi is lehet. A tagok 5. szerinti vagy egyéb nyilatkozata, valamint az időközben a jogi személy vagyonában bekövetkezett változásokra tekintettel az átalakulási tervet a vezető tisztségviselő megfelelően módosítja. (2) A vagyonmérleg-tervezet adatai és a vezető tisztségviselők előterjesztése alapján meg kell határozni a jogutód jogi személy tagjait a tervezett jegyzett tőkéből megillető hányadot, és ugyancsak meg kell állapítani a jogutód jogi személyben tagként részt venni nem kívánó személyeket megillető vagyonhányadot, továbbá ennek kiadási módját. (3) Az elszámolás során a megváló tag járandóságát a tagnak a jogelőd jogutód nélküli megszűnése esetén járó vagyon mértékében kell meghatározni. Ha a tag járandóságát a létesítő okirat rendelkezése alapján piaci értéken állapítják meg, akkor kötelező a számviteli törvény megfelelő előírásainak figyelembevételével vagyonátértékelést végrehajtani. Nincs helye a tag részére vagyonkiadásnak, ha a jogelőd saját tőkéje nulla vagy negatív. (4) Ha az átalakulással létrejövő jogi személy vagyonmérleg-tervezet szerinti saját tőkéje a jogutód jogi személyben tagként részt venni nem kívánó személyeket megillető összeg elkülönítése után, vagy más okból nem éri el a jegyzett tőkének a törvényben meghatározott legkisebb összegét, vagy a jogutód létesítő okirattervezetében meghatározott jegyzett tőke összegét, az átalakulást meghiúsultnak kell tekinteni, kivéve, ha a jogutód jogi személy tagjai az átalakulás érdekében maguk vagy harmadik személyek bevonásával az átalakulási okirattervezetek megfelelő módosítása mellett a nyilvántartásba vételi kérelem benyújtásáig a különbözetet a jogi személy rendelkezésére bocsátják. Tőkepótlás helyett elegendő az átalakulási okirattervezetek megfelelő átdolgozása, ha a rendelkezésre álló saját tőke a jogutód jogi személy jegyzett tőkéjének törvényben előírt legkisebb összegét eléri. (5) A jogutód jogi személyben tagként részt venni nem kívánó személyeket megillető vagyonhányadot a jogutód jogi személy nyilvántartásba vételét követő hatvan napon belül kell kiadni, kivéve, ha az érintettekkel kötött megállapodás eltérő időpontot jelöl meg. (6) A döntéshozó szerv a jogi személy átalakulásáról véglegesen döntő ülésén meghatározhatja azt az időpontot, amikor az átalakuláshoz fűződő joghatások beállnak, amely azonban nem lehet
5 korábbi, mint a jogutód nyilvántartásba vételének napja. A döntéshozó szerv továbbá dönt az átalakulásról és a jogutód jogi személy tagjai aláírják a jogutód létesítő okiratát. 7. Az átalakulás elhatározásáról az átalakulásról véglegesen döntő döntéshozó szervi ülést követő 15 napon belül tájékoztatni kell a jogi személynél működő munkavállalói érdek-képviseleti szerveket. 8. (1) A tagok úgy is dönthetnek, hogy ha a vezető tisztségviselők az átalakuláshoz szükséges okiratokat előkészítik, az átalakulási javaslat érdemi elbírálásáról a döntéshozó szerv egy ülésen határoz. Ez esetben erre az ülésre el kell készíteni az átalakulási tervet, amelyben az ülés napját legfeljebb hat hónappal megelőző, a vezető tisztségviselők által meghatározott időpontra mint mérlegfordulónapra vonatkozó, könyvvizsgáló által ellenőrzött vagyonmérleg-tervezet és vagyonleltár-tervezet szerepelhet. (2) Ha a létesítő okirat lehetővé teszi az ülés tartása nélküli döntéshozatalt, akkor e törvény alkalmazásában a döntéshozó szervi ülés alatt az írásbeli döntéshozatalt is érteni kell. 9. (1) A jogi személy a jogutód jogi személy létesítő okiratának aláírását követő nyolc napon belül köteles a Cégközlönynél közlemény közzétételét kezdeményezni, amelyet két egymást követő lapszámban kell közzétenni. (2) A közleménynek tartalmaznia kell: a) az átalakuló jogi személy nevét, székhelyét és nyilvántartási számát; b) a jogutód jogi személy típusát gazdasági társaság esetében formáját, nevét és székhelyét; c) a jogutód jogi személy létesítő okirata aláírásának napját; d) az átalakuló és a jogutód jogi személy vagyonmérleg-tervezetének adatait a számviteli törvény szerinti bontásban; e) a jogutód jogi személy főtevékenységét vagy célját; f) a jogutód jogi személy vezető tisztségviselője nevét és lakóhelyét; g) a hitelezőknek szóló felhívást [10. ]. 10. (1) Az átalakulás az átalakuló jogi személlyel szemben fennálló követeléseket nem teszi lejárttá. (2) Az a hitelező, akinek az átalakuló jogi személlyel szemben fennálló követelése az átalakulásról hozott döntés első közzétételét megelőzően keletkezett, követelése erejéig az átalakuló jogi személytől a döntés második közzétételét követő harmincnapos jogvesztő határidőn belül megfelelő biztosítékot követelhet, ha az átalakulás követelésének kielégítését veszélyezteti.
6 (3) Ha a tag felelőssége az átalakuló jogi személy kötelezettségeiért a jogi személy fennállása alatt korlátozott, a (2) bekezdésben foglalt rendelkezést csak akkor kell alkalmazni, ha a) az átalakulásról szóló döntés meghozatalakor a jogelőd jogi személynek a saját tőke felénél magasabb összegű köztartozása van, amelyre halasztást, fizetési könnyítést nem kapott; b) az átalakulásról szóló döntés meghozatalakor a hitelező egyébként nem rendelkezik az átalakuláshoz kapcsolódó kockázattal arányos biztosítékkal; c) a jogi személy átalakulás utáni pénzügyi, vagyoni helyzetére figyelemmel indokolt a biztosítékadás. (4) Az átalakuló jogi személy az igénybejelentés előterjesztésére biztosított határidő lejártát követő nyolc napon belül köteles dönteni a kérelem tárgyában és az elutasítás esetén indoklással ellátott - döntést a hitelező tudomására hozni. Az elutasító, illetve a hitelező által nem megfelelőnek tartott biztosíték nyújtására vonatkozó döntés felülvizsgálatát a hitelező a döntés kézhezvételétől számított nyolcnapos jogvesztő határidőn belül a nyilvántartó bíróságtól (a továbbiakban: bíróság) kérheti. A bíróság a törvényességi felügyeleti eljárásra irányadó szabályok megfelelő alkalmazásával a kérelem előterjesztésétől számított harminc napon belül határoz. A bíróság az eljárás lefolytatását követően vagy elutasítja a kérelmet, vagy a jogi személyt megfelelő biztosíték nyújtására kötelezi. Az átalakulás mindaddig nem jegyezhető be a nyilvántartásba, amíg a hitelező megfelelő biztosítékot nem kapott, illetve a bíróság biztosítéknyújtási kérelmet elutasító végzése jogerőre nem emelkedett. (5) A jogelőd jogi személy tagjainak felelőssége csak akkor állapítható meg, ha a jogutód jogi személy helytállási kötelezettségének nem tudott eleget tenni. 11. (1) A jogutód jogi személy jogelődöt feltüntető bejegyzésével egyidejűleg a jogelőd jogi személyt a bíróság törli a nyilvántartásból a jogutód feltüntetése mellett. A jogutód nyilvántartásba történő bejegyzéséig, illetve a 6. (6) bekezdése szerinti időpontig a jogelőd jogi személy a bejegyzett jogi személy típusban folytatja tevékenységét. (2) Az átalakulással létrejövő jogi személy bejegyzését követő kilencven napon belül mind a jogelőd jogi személyre, mind a jogutód jogi személyre vonatkozóan a bejegyzés napjával, illetve a jogi személy által az átalakulás időpontjaként meghatározott nappal végleges vagyonmérleget kell készíteni. E vagyonmérleg és az átalakulási vagyonmérleg-tervezet szerint megállapított saját tőke közötti pozitív különbözetet a jegyzett tőkén felüli vagyonként kell figyelembe venni, negatív különbözet esetén pedig ha arra a jegyzett tőkén felüli vagyon nem nyújt fedezetet, és a fedezetről a tagok az előzőekben megállapított kilencvennapos határidőn belül nem gondoskodtak a jegyzett tőkét le kell szállítani. A végleges vagyonmérlegre vonatkozó részletes szabályokat a számviteli törvény tartalmazza. (3) Ha a bíróság az átalakulás bejegyzését megtagadja, az átalakulni kívánó jogi személy a korábbi típusban gazdasági társaság esetén a korábbi formában működik tovább. 3. A jogi személyek egyesülésének közös szabályai 12.
7 Az egyesülésre a jogi személyek átalakulásának közös szabályai ezen alcímben foglalt eltérésekkel megfelelően irányadóak. 13. (1) A döntéshozó szervi üléseket vagy az ülések valamelyikét az egyesülni kívánó jogi személyek összevontan is megtarthatják, az egyes egyesülő jogi személyek döntéseit azonban ilyenkor is külön-külön kell meghozni. (2) Az egyesülni kívánó jogi személyek, és az egyesüléssel létrejövő jogi személy vonatkozásában is készíteni kell vagyonleltár-tervezetekkel alátámasztott vagyonmérleg-tervezeteket. Az egyesüléssel érintett jogi személyek döntése alapján a vagyonmérleg-tervezetek ellenőrzése során valamennyi jogi személy esetében ugyanaz a könyvvizsgáló eljárhat. (3) Az egyesüléssel érintett jogi személyek tagjainak az egyesülés elhatározásáról döntő első ülést követően az egyesülésben részt vevő jogi személyek ügyeiről az ügyvezetés az egyesüléssel összefüggő minden felvilágosítást kötelesek megadni. 14. (1) Az egyesülés során készített átalakulási terv (a továbbiakban: egyesülési terv) része az egyesülési szerződés is. Az egyesülő jogi személyek vezető tisztségviselői ha a jogi személyek döntéshozó szervei valamennyi jogi személy esetében az egyesülés mellett foglaltak állást egymással együttműködve, és a döntéshozó szervek döntései alapján elkészítik az egyesülési szerződés tervezetét, amelyben az átalakulásnál előírt elemeken túl meg kell határozni: a) az egyesülő jogi személyek típusát gazdasági társaság esetén formáját, nevét, székhelyét és nyilvántartási számát, a létrejövő (jogutód) jogi személy típusát gazdasági társaság esetén formáját, nevét és székhelyét; b) az egyesülés módját (összeolvadás vagy beolvadás); c) beolvadás esetében az átvevő jogi személy létesítő okiratában szükséges módosítások tervezetét; d) összeolvadás esetében az új jogi személy létesítő okiratának tervezetét; e) mindazt, amit törvény az egyes jogi személy típusok, gazdasági társaság esetén a társasági formák egyesülése kapcsán előír, illetve amit az egyesülésben részt vevő jogi személyek döntéshozó szervei szükségesnek tartanak. (2) Ha az egyesülő jogi személyek közül egyes jogok (pl. részvénykibocsátás joga) nem mindegyik jogi személyt illetik meg, e jogok gyakorlása tekintetében jogelődnek csak az a jogi személy tekinthető, amelyik e joggal rendelkezett. (3) Beolvadás esetében az átvevő jogi személy típusa, gazdasági társaság esetén formája változatlan marad. (4) Az egyesülési terv elfogadásáról vagy módosításáról az egyesülésben részt vevő jogi személyek döntéshozó szervei külön-külön határoznak. Ha az egyesülésben részt vevő valamennyi jogi
8 személy az egyesülési tervet elfogadta, az egyesülési szerződést az azt elfogadó döntéshozó szervek felhatalmazása alapján az egyesülésben részt vevő jogi személyek vezető tisztségviselői írják alá. (5) Az egyesüléssel érintett jogi személyek az egyesülés valamennyi jogi személynél megtörtént végleges elhatározását követően, az utolsó döntés meghozatalától számított nyolc napon belül kötelesek erről a Cégközlönynél közlemény közzétételét kezdeményezni, amelyet két egymást követő lapszámban kell közzétenni. A közleményben az átalakulásnál előírt elemeken túl meg kell jelölni az egyesülés módját is. A közzététel kezdeményezésére az az egyesüléssel érintett jogi személy köteles, amelyet erre az egyesülő jogi személyek maguk közül kijelölnek. 15. (1) Beolvadás esetében a) a beolvadó jogi személynek az átvevő jogi személyben lévő részesedésének értékét, b) a beolvadó jogi személy tulajdonában lévő saját vagyoni részesedés (pl. saját üzletrész, saját részvény) értékét, c) a beolvadó jogi személy azon vagyoni részesedésének értékét, amely az átvevő jogi személy tulajdonában van, a jogutód jogi személy jegyzett tőkéjének meghatározása során nem lehet figyelembe venni. (2) Az (1) bekezdés beolvadásos kiválás és beolvadásos különválás esetén megfelelően alkalmazandó. (3) Összeolvadás esetében a jogi személyek kölcsönös részesedésének értékét, valamint a jogi személy tulajdonában álló saját vagyoni részesedés értékét a jogutód jogi személy jegyzett tőkéjének meghatározása során nem lehet figyelembe venni. (4) Az (1)-(3) bekezdésben megjelölt részesedés értékét a létrejövő jogi személy vagyonmérlegtervezetében már nem lehet szerepeltetni. 16. Beolvadás esetén az átvevő jogi személyt a beolvadás bejegyzésekor a bíróság nem törli a nyilvántartásból. 4. A jogi személyek szétválásának közös szabályai 17. (1) A szétválásra a jogi személyek átalakulásának, valamint egyesülésének közös szabályai ezen alcímben foglalt eltérésekkel megfelelően irányadóak. (1) A jogelőd jogi személy tagja akár valamennyi jogutódban tagként vehet részt, akkor is, ha a jogelőd egyszemélyes jogi személy. 18.
9 (1) A szétválás során készített átalakulási terv (a továbbiakban: szétválási terv) része a szétválási szerződés is. A szétválási szerződés tervezetét a döntéshozó szerv döntései alapján a vezető tisztségviselők készítik el. Ebben az átalakulásnál előírt elemeken túl meg kell határozni: a) a szétváló jogi személy típusát gazdasági társaság esetén formáját, nevét, székhelyét és nyilvántartási számát és a létrejövő jogi személyek típusát a gazdasági társaság esetén formáját, nevét és székhelyét; b) a szétválás módját (különválás, kiválás); c) a vagyonmegosztási javaslatot, vagyis a vagyon felosztását a szétváló jogi személy tagjai között, valamint ehhez kapcsolódóan a szétváló jogi személyt megillető jogok és kötelezettségek megosztására irányuló javaslatot; továbbá a jogelőd vagyonának a jogutódok közti megosztásának tervezett arányát; d) az egyes jogosítványok, illetve kötelezettségek, valamint a folyamatban lévő peres és nemperes ügyek és hatósági eljárások tekintetében a jogutód nevesítését; e) kiválás esetében a fennmaradó (továbbműködő) jogi személy létesítő okiratában szükséges módosítások tervezetét, valamint a kiválással létrejövő jogi személy(ek) létesítő okiratának tervezetét; f) különválás esetében a létrejövő új jogi személyek létesítő okiratának tervezetét; g) beolvadásos kiválás és beolvadásos különválás esetén, ha kizárólag fennmaradó (továbbműködő) jogi személyek vannak, ezen jogi személyek létesítő okiratában szükséges módosítások tervezetét; h) mindazt, amit törvény az egyes jogi személy típusok, gazdasági társaság esetén a társasági formák szétválása kapcsán előír, illetve amit a szétváló jogi személy döntéshozó szerve szükségesnek tart. (2) A szétválási szándékról döntő első döntéshozó szervi ülésen meg kell határozni azt is, hogy a vagyonfelosztási javaslat elkészítése során milyen módszerekkel és melyik jogutód vagyonaként kell feltüntetni az ülésen tagsági szándéknyilatkozatot tevő tagra eső vagyont. (3) Kiválás esetében az a jogi személy, amelyből a kiválás történik, a létesítő okirata módosítását követően változatlan jogi személy típusban, gazdasági társaság esetén változatlan formában működik tovább. Változatlan jogi személy típusban, gazdasági társaság esetén változatlan formában működik tovább létesítő okirata módosítását követően azon jogi személy, amelyhez beolvadásos kiválás és beolvadásos különválás során mint jogutódhoz csatlakozik a kiváló, különváló tag. (4) A szétválási terv elfogadásáról vagy módosításáról a szétváló jogi személy döntéshozó szerve dönt. (5) A szétválási szerződést a szétváló jogi személy tagjai, valamint a jogutód jogi személyek tagjai (leendő tagjai) kötik meg egymással, és írják alá. A jogutód új jogi személy létesítő okiratát csak azok a tagok írják alá, akik az adott jogutód tagjaivá válnak. 19. (1) A szétválási szerződés, illetve a jogutód jogi személyek létesítő okiratának aláírásától számított nyolc napon belül köteles a szétváló jogi személy a Cégközlönyben közlemény közzétételét kezdeményezni, amelyet két egymást követő lapszámban kell közzétenni. (2) A szétválásról szóló közleményben az átalakulásnál előírt elemeken túl meg kell jelölni:
10 a) a szétválás módját (különválás, kiválás), külön feltüntetve, ha a szétválás beolvadásos kiválással, vagy beolvadásos különválással történik; b) a szétváló jogi személyt megillető jogok és terhelő kötelezettségek megosztására vonatkozó megállapodás legfontosabb rendelkezéseit, különösen a vagyonmegosztás arányát; c) azt, hogy a hirdetményi határidő alatt hol kaphatnak tájékoztatást a hitelezők a követelésüket érintő vagyonmegosztási rendelkezésekről. 20. Kiválás esetén a jogelőd továbbműködő jogi személyt, beolvadásos kiválás és a beolvadásos különválás esetén a már működő jogi személyt, amelyhez a kiváló, különváló tag csatlakozik, a szétválás bejegyzésekor a bíróság nem törli a nyilvántartásból. 21. (1) A szétváló jogi személy vagyonmegosztás előtt szerzett jogainak érvényesítésére a szétválás után az a jogutód jogosult, amelyhez az adott jogot a szétválási szerződés telepítette. (2) Ha valamely vagyontárgyról, igényről a szétválási szerződésben nem rendelkeztek, vagy az csak utóbb vált ismertté, a vagyontárgy, igény vagy annak ellenértéke (érvényesítési joga) valamennyi jogutód jogi személyt a vagyonmegosztás arányában illeti meg. (3) Ha valamely kötelezettségről a szétválási szerződésben nem rendelkeztek, vagy az csak utóbb vált ismertté, a jogutód jogi személyek (ideértve a szétválás után megmaradó jogi személyt is) felelőssége egyetemleges. (4) A szétválási szerződésben nevesített követelést elsősorban azzal a jogutóddal szemben kell érvényesíteni, amelyhez az adott kötelezettséget a szétválási szerződés a vagyonmegosztás folytán telepítette. Ha e kötelezettségét a jogutód a követelés esedékességekor nem teljesíti, valamennyi jogutód felelőssége egyetemleges. A jogutódok egymás közötti viszonyában az elszámolás alapja a szétválási szerződésben írt vagyonmegosztási rendelkezés, ilyen rendelkezés hiányában pedig a vagyonmegosztás aránya. 5. Gazdasági társaságokra vonatkozó közös szabályok 22. (1) A gazdasági társaságok átalakulására, egyesülésére, szétválására az ezen alcímben foglalt eltérésekkel a jogi személyek átalakulásának, egyesülésének és szétválásának közös szabályait kell alkalmazni. (2) Az átalakulással létrejövő jogi személy előtársaságként nem működhet. (3) Az átalakulás során olyan cégformát, gazdasági társasági formát kell választani, amely esetében legalább a törvény által az adott típusra, formára előírt legkisebb mértékű, vagy ilyen törvényi
11 előírás hiányában a jogi személy által meghatározott jegyzett tőke követelménynek a jogi személy az átalakulással eleget tud tenni. 6. Részvénytársaságok egyesülésére vonatkozó különös szabályok 23. A részvénytársaságok egyesülésére az ezen alcímben foglalt eltérésekkel a jogi személyek egyesülésének közös szabályait kell alkalmazni. 24. (1) Részvénytársaságok egyesülése esetén az egyesülési szerződésben a 14. -ban meghatározottakon túl meg kell határozni: a) az egyesülő részvénytársaságok részvényeinek cserearányát és a beolvadó részvénytársaság részvényesei számára az alaptőkén felüli vagyon terhére juttatható kiegészítő készpénzfizetés mértékét, amely nem lehet több mint a részvényesek számára a vagyonhányaduk alapján juttatott részvények névértékének tíz százaléka; b) az átvevő társaság részvényeinek az egyesülés lebonyolításával összefüggésben szükséges átruházására vonatkozó szabályokat; c) azt az időpontot, amelytől fogva a részvények az adózott eredményből való részesedésre jogosítanak; d) azt az időpontot, amelytől fogva a beolvadó részvénytársaság jogügyletei számviteli szempontból az átvevő társaság jogügyleteinek minősülnek; e) azokat a jogokat, amelyeket a jogutód társaság a különleges jogokkal felruházott részvényeseknek vagy más értékpapír-tulajdonosoknak biztosít, illetve az ezekkel kapcsolatos intézkedési javaslatokat; f) azokat az esetleges előnyöket, amelyeket az egyesülő részvénytársaságok az eljáró könyvvizsgálónak, az igazgatóságnak, a vezető állású munkavállalóknak, és a felügyelőbizottság tagjainak nyújtanak. (2) Mindegyik egyesülő részvénytársaság ügyvezetése az egyesülési szerződés elkészítésével egyidejűleg írásbeli beszámolót készít, amelyben a jogi és a gazdasági szempontok ismertetésével megindokolják az egyesülés szükségességét, valamint a részvények cserearányát. Ha az értékelésnek különös nehézségei voltak, ezeket is ismertetni kell. A részvényesek számára megismerhető iratokról a részvényes kérésére, a részvénytársaság költségére teljes vagy kivonatos másolatot kell készíteni. (3) Az ügyvezetés köteles tájékoztatni a közgyűlést arról, ha az egyesülési terv elkészítése és közgyűlési elfogadásának időpontja között a társaság vagyonában jelentős változás állt be. Az ügyvezetés köteles továbbá az egyesülésben részt vevő valamennyi társaság ügyvezetését is tájékoztatni a közgyűlések megfelelő tájékoztatása céljából. (4) A vagyonmérleg-tervezeteket ellenőrző könyvvizsgálónak nyilatkoznia kell, hogy az (1) bekezdés a) pontjában meghatározott cserearányt a részvénytársaság milyen módszerekkel határozta meg, ezek a módszerek megfelelőek voltak-e és külön-külön milyen értéket eredményeztek, és hogy
12 álláspontja szerint a cserearány megfelelő-e. Állást kell foglalnia arról is, hogy a választott módszer mennyiben befolyásolta a kapott értéket. Ha az értékelésnek különös nehézségei voltak, ezeket is ismertetni kell. (5) A könyvvizsgálónak a jelentésében nyilatkoznia kell az egyesülési szerződés tervezetében és a vezető tisztségviselők írásbeli beszámolójában foglaltak megalapozottságáról. A jelentésnek tartalmaznia kell az arra vonatkozó állásfoglalást is, hogy a tervezett egyesülés veszélyezteti-e a részvénytársaságokkal szembeni hitelezői követelések kielégítését. (6) Nincs szükség a (2) bekezdés szerinti beszámolóra, a (3) bekezdés szerinti tájékoztatásra, továbbá a vagyonmérleg-tervezetek és vagyonleltár-tervezetek könyvvizsgáló általi ellenőrzésére, ha az egyesülő részvénytársaságok valamennyi részvényese és szavazati jogot biztosító értékpapírjainak tulajdonosai egyhangú határozattal így határoznak. (7) Ha több részvényfajta, illetve részvényosztály létezik, az egyesülést kimondó határozat meghozatala során a közgyűlési határozathoz való hozzájárulásra vonatkozó rendelkezéseket megfelelően alkalmazni kell. 25. (1) Az egyesüléssel érintett részvénytársaságok harminc nappal az egyesülési szerződés elfogadásáról döntő közgyűlés napja előtt kötelesek az egyesülési tervet, de különösen az egyesülési szerződés tervezetét, az egyesülő részvénytársaságok vezető tisztségviselői által készített írásbeli beszámolót, valamint a könyvvizsgáló álláspontját tartalmazó jelentést benyújtani az egyesülő részvénytársaságok cégjegyzékét vezető cégbírósághoz. (2) Az egyesülésről döntő második közgyűlést megelőzően legalább harminc nappal az egyesüléssel érintett részvénytársaságok minden részvényesének jogában áll, hogy a részvénytársaság székhelyén megismerje az egyesülési terv mellett az egyesülő társaságok utolsó három évre vonatkozó beszámolóinak tartalmát, az ügyvezetés írásbeli beszámolóját és a könyvvizsgálói jelentést is. (3) A részvényes kérésére a részvényesek számára megismerhető iratok egészéről vagy a részvényes által meghatározott egyes iratokról, a részvénytársaság költségére másolatot kell készíteni. Ha a részvényes az iratok elektronikus úton történő megküldését kéri, vagy az iratok elektronikus úton történő megküldéséhez hozzájárul, az iratok részére a részvényes által megadott elektronikus címre kell megküldeni. (4) Mentesül a részvénytársaság az (1) - (3) bekezdésben foglalt kötelezettség alól, ha az egyesülési szerződés elfogadásáról döntő közgyűlés napja előtt legalább harminc nappal és legalább a közgyűlés lezárásáig tartó időszak alatt a részvénytársaság saját honlapján biztosítja a dokumentumok ingyenes megismerhetőségét vagy az (1) bekezdésben foglalt kötelezettség tekintetében a dokumentumokat a Cégközlönyben való közzététel útján hozza nyilvánosságra. A részvénytársaság ebben az esetben köteles biztosítani, hogy a (2) bekezdés szerinti iratok a honlapról letölthetőek és kinyomtathatóak legyenek, továbbá a részvénytársaság ebben az esetben is köteles székhelyén biztosítani az iratokba való betekintés lehetőségét. 26.
13 (1) A 15. (1) bekezdés b) pontja alkalmazásában a beolvadó részvénytársaság tulajdonában lévőnek kell tekinteni a beolvadó részvénytársaság azon részvényét is, mellyel olyan személy rendelkezik, aki saját nevében, de a beolvadó részvénytársaság javára jár el, vagy aki a beolvadó részvénytársaság felett a Ptk. szerinti befolyást gyakorol, (2) A 15. (1) bekezdés c) pontja alkalmazásában az átvevő részvénytársaság tulajdonában lévőnek kell tekinteni a beolvadó részvénytársaság azon részvényét is, mellyel olyan személy rendelkezik, aki saját nevében, de az átvevő részvénytársaság javára jár el, vagy aki az átvevő részvénytársaság felett a Ptk. szerinti befolyást gyakorol. (3) A 15. (3) bekezdése esetében az (1) bekezdést megfelelően alkalmazni kell. (4) A 15. alkalmazásában a részesedés értéke alatt a részvény névértékét kell érteni. 27. (1) Az egyesülési szerződés érvénytelenségének megállapítása nem érinti azon kötelezettségek fennállását, amelyek az érvénytelenség megállapításig keletkeztek. Az egyesülő társaságok és az egyesüléssel létrejött jogutód társaság a kötelezettségekért egyetemlegesen kötelesek helytállni. (2) Az egyesülő társaságok kötvénytulajdonosai is élhetnek a 10. szerinti jogokkal, kivéve, ha az egyesüléshez egyenként hozzájárultak. 28. (1) Ha részvénytársaságok egyesülésére olyan társaságok között kerül sor, ahol az átvevő társaság a beolvadó társaságok egyedüli tulajdonosa, az egyesülés szabályait az e -ban foglalt eltérésekkel kell alkalmazni. E rendelkezései alkalmazhatóak továbbá akkor is, ha a beolvadó társaság részvényei olyan más részvénytársaság tulajdonában vannak, amelyben az átvevő részvénytársaság a Ptk. 8: 2. -a szerinti befolyással rendelkezik, vagy amely a saját nevében, az átvevő társaság javára jár el. (2) Az (1) bekezdés szerinti esetben a) az egyesülési szerződésnek nem kell tartalmaznia a 24. (1) bekezdés a)-c) pontjaiban meghatározott tartalmi elemeket, b) nincs szükség a 24. (2) bekezdése szerinti írásbeli beszámolóra és közzétételére, c) nincs szükség a 24. (4) bekezdése szerinti könyvvizsgálói jelentésre és közzétételére. (3) Ha írásbeli beszámoló és könyvvizsgálói jelentés nem készül, az ügyvezetés, illetve a könyvvizsgáló nem felel azért a kárért, amely ezen okiratok elkészítésének elmaradása miatt következik be. (4) Ha az átvevő társaság a beolvadó társaság egyedüli tulajdonosa, a beolvadó társaság tagja nem válik az átvevő társaság részvényesévé.
14 (5) Az egyesüléshez nincs szükség az egyesülő részvénytársaságok közgyűlésének jóváhagyására, ha a) a részvénytársaság a 25. (1) és (2) bekezdés szerinti tájékoztatási kötelezettségének esetlegesen a 25. (3) és (6) bekezdésében foglaltak alkalmazásával legalább az egyesülés napját megelőző 30 nappal eleget tett, b) a Ptk. 3:103. szerinti kisebbségi jog gyakorlására lehetőség van és közgyűlési döntéshozatalt nem kezdeményeztek. 29. (1) Ha részvénytársaságok egyesülésére olyan társaságok között kerül sor, ahol az átvevő társaság a beolvadó társaságok legalább 90 %-os szavazati joggal rendelkező tulajdonosa, az egyesülés szabályait az e -ban foglalt eltérésekkel kell alkalmazni. E rendelkezései alkalmazhatóak továbbá akkor is, ha a beolvadó társaság részvényeinek olyan más részvénytársaság a legalább 90%-os szavazati joggal rendelkező tulajdonosa, amely a saját nevében, az átvevő társaság javára jár el, ideértve azt, amelyben az átvevő részvénytársaság a Ptk. 8:2. -a szerinti befolyással rendelkezik. (2) Az (1) bekezdés szerinti esetben nincs szükség a 24. (2) bekezdése szerinti írásbeli beszámolóra, a 24. (4) bekezdése szerinti könyvvizsgálói jelentésre és azok közzétételére, ha az átvevő társaság a beolvadó társaság részvényesi részére a Ptk. 3:324. szerinti jogokat biztosítja. Ha az átvevő társaság által felajánlott vásárlási árat a részvényes nem fogadja el, a részvények ellenértékét a bíróság a részvényes keresete alapján indult perben állapítja meg. (3) Az egyesüléshez nincs szükség az átvevő részvénytársaság közgyűlésének jóváhagyására, ha a) az átvevő társaság a 25. (1) bekezdése szerinti tájékoztatási kötelezettségének legalább az egyesülés napját megelőző 30 nappal, a 24. (2) bekezdése szerinti tájékoztatási kötelezettségének legalább az előző tájékoztatási kötelezettséget megelőző harminc nappal esetlegesen a 25. (3) és (6) bekezdésében foglaltak alkalmazásával eleget tett, és b) a Ptk. 3:103. szerinti kisebbségi jog gyakorlására lehetőség van és közgyűlési döntéshozatalt nem kezdeményeztek. 7. Részvénytársaságok szétválására vonatkozó különös szabályok 30. Zártkörűen működő részvénytársaság szétválása esetén a részvénytársaságok egyesülésére vonatkozó szabályok e címben foglalt eltérésekkel megfelelően alkalmazandók. 31. (1) A szétválási szerződésben az 18. (1) bekezdésében és a 24. (1) bekezdésében foglaltakon túl meg kell határozni:
15 a) a szétváló társaság vagyonának felosztását a jogutód társaságok között, a szétválással a jogutód társaságok tulajdonába kerülő vagyon leírásával; b) a szétváló részvénytársaság részvényeinek elosztását a jogutód társaságok között, az elosztás szempontjainak bemutatásával. (2) A 24. (2) bekezdése szerinti írásbeli beszámolóban az ügyvezetésnek tájékoztatást kell nyújtania az esetleges nem pénzbeli vagyoni hozzájárulásról is, valamint meg kell jelölnie, hogy az erről szóló könyvvizsgálói jelentést, valamint az írásbeli beszámolót melyik cégbírósághoz nyújtja be. (3) A 24. (6) bekezdése szerinti döntés a kiterjedhet az ügyvezetés írásbeli beszámolójának megismerésére való lehetőség mellőzésére is. (4) A szétválási szerződés érvénytelenségének megállapítása esetén a szétválással létrejött társaság a jogutód nélküli megszűnésére vonatkozó helytállási szabályok szerint felel a szétválás bejegyzését, illetve a 6. (5) bekezdése szerinti időpontot követően, de a szétválási szerződés érvénytelenségét megállapító határozat közzétételének napját megelőzően keletkezett kötelezettségeiért. 32. (1) A szétváláshoz nincs szükség a szétváló részvénytársaság közgyűlésének jóváhagyására, ha a szétválással létrejövő társaságok a szétváló társaság valamennyi részvényét és szavazati jogot biztosító egyéb értékpapírját a szétválással megszerzik, és a szétváló társaság a) a 25. (1) és (2) bekezdése szerinti tájékoztatási kötelezettségének esetlegesen a 25. (3) és (6) bekezdésében foglaltak alkalmazásával legalább az egyesülés napját megelőző 30 nappal eleget tett, és b) ügyvezetése eleget tett a 24. (3) bekezdése szerinti kötelezettségének. (2) Ha a szétválás során a szétváló társaság részvényei a szétválással létrejövő társaságok között a szétváló társaság saját tőkéjéből való részesedésük arányában kerülnek felosztásra, nincs szükség a 25. (2) bekezdése szerinti írásbeli beszámolóra és a 24. (4) bekezdése szerinti könyvvizsgálói jelentésre, valamint azok közzétételére. 8. Szövetkezetekre vonatkozó különös szabályok 33. A szövetkezetek átalakulására, egyesülésére és szétválására a jogi személyek átalakulásának, egyesülésének és szétválásának közös szabályait és a 22. (2) és (3) bekezdését kell alkalmazni. 9. Alapítványokra, egyesületekre vonatkozó különös szabályok 34.
16 Az egyesületek és az alapítványok egyesülésére és szétválására e törvény egyesülésre és szétválásra vonatkozó közös szabályait kell alkalmazni azzal, hogy az egyesülő vagy szétváló alapítványok esetében a) döntéshozó szervnek az alapítót, az alapítókat, az alapítók gyűlését vagy az alapítói jog gyakorlására az alapító okiratban vagy a törvény rendelkezése alapján kijelölt személyt, illetve alapítványi szervet; b) a jogi személy tagjainak pedig az alapítvány alapítóját, alapítóit, illetve az e jogok gyakorlására jogosultakat (a továbbiakban együtt: alapító) kell tekinteni. 35. Az alapítvány és az egyesület az e törvényben foglalt közzétételi kötelezettségének a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott nyilvántartás útján tesz eleget. 36. (1) Az egyesülési, szétválási tervben nem kell meghatározni az egyesülő, illetve szétváló szervezetek vagyonából az egyesüléssel vagy szétválással létrejövő jogutód egyesület tagjait, illetve a jogutód alapítvány alapítóit, továbbá a jogutód egyesületbe tagként belépni, illetve a jogutód alapítványban alapítói jogot gyakorolni nem kívánó személyeket megillető vagyonhányadot. Nem kell szerepeltetni e vagyonhányad kiadásának módját és idejét sem. (2) Az egyesületek és alapítványok szétválása esetében a szétválási szerződésnek a szétváló egyesületek és alapítványok közötti vagyonmegosztást, illetve a vagyonhoz kapcsolódó jogok és kötelezettségek megosztását kell tartalmaznia, nem kell azonban magában foglalnia az egyesületek tagjai és az alapítványok alapítói közötti vagyonmegosztást. (3) Az alapítvány alapítója az egyesülés és a szétválás során a jogutód alapítvány alapítói jogának gyakorlására az alapítványra vonatkozó szabályok szerint más személyt, illetve alapítványi szervet is kijelölhet, vagy a jogutód alapítványban őt megillető alapítói jogot másra átruházhatja. 37. Egyesület, illetve alapítvány egyesülése vagy szétválása esetén az ennek bejegyzésére irányuló kérelem elbírálására illetékes bíróság folytatja le a 10. (4) bekezdése szerinti eljárást azzal, hogy ezen eljárásban a törvényességi felügyeleti eljárás szabályai helyett a civil szervezetek bírósági nyilvántartásáról és az ezzel összefüggő eljárási szabályokról szóló törvény rendelkezéseit kell alkalmazni. 10. Hatálybalépés
17 38. E törvény március 15-én lép hatályba. 11. Átmeneti rendelkezések 39. (1) E törvényt a (2) és (3) bekezdésben foglalt kivétellel azon átalakulás, egyesülés, szétválás esetében kell alkalmazni, melyek tárgyában a jogi személy döntéshozó szerve első alkalommal e törvény hatályba lépését követően dönt. (2) Ha az (1) bekezdés szerinti döntésig a jogi személy még nem döntött a Ptk. rendelkezéseivel összhangban álló továbbműködéséről, akkor az átalakulással, egyesüléssel, szétválással összefüggésben tartott döntéshozó szervi üléseken nem kell erről döntenie, azonban a jogutód jogi személyt, illetve a változatlan típusban, formában továbbműködő jogi személy létesítő okiratának módosítását már a Ptk. rendelkezéseivel összhangban kell létrehozni. (3) Azon (1) bekezdés hatálya alá nem tartozó jogi személy esetén, amely az átalakulása, egyesülése, szétválása nyilvántartásba való bejegyzési kérelmét e törvény hatálybalépését követően nyújtja be, annak csak a jogutód jogi személy létesítő okiratát, illetve a változatlan típusban, formában továbbműködő jogi személy létesítő okiratának módosítását kell a Ptk. rendelkezéseivel összhangban meghatároznia, az egyéb a kérelemhez csatolandó okiratoknak a március 14-én hatályos előírásoknak kell megfelelniük. (1) Ez a törvény 12. Jogharmonizációs záradék 40. a) a Szerződés 54. cikke (3) bekezdésének g) pontja alapján a részvénytársaságok szétválásáról szóló december 17-i 82/891/EGK hatodik tanácsi irányelvnek; b) az egyszemélyes korlátolt felelősségű társaságokról szóló december 21-i 89/667/EGK tizenkettedik társasági jogi tanácsi irányelvnek; c) az európai részvénytársaság statútumának a munkavállalói részvételre vonatkozó kiegészítéséről szóló október 8-i 2001/86/EGK tanácsi irányelvnek; d) az egész Közösségre kiterjedő egységes biztosítékok kialakítása érdekében a tagállamok által a társasági tagok és harmadik személyek érdekei védelmében a Szerződés 48. cikkének második bekezdése szerinti társaságoknak előírt biztosítékok összehangolásáról szóló szeptember 16-i 2009/101/EK európai parlamenti és tanácsi irányelvnek; e) a 77/91/EGK, a 78/855/EGK, a 82/891/EGK tanácsi irányelvnek és a 2005/56/EK irányelvnek az egyesülések és szétválások esetében alkalmazandó jelentéstételi és dokumentációs kötelezettségek tekintetében történő módosításáról szóló szeptember 16-i 2009/109/EK európai parlamenti és tanácsi irányelvnek; f) a részvénytársaságok egyesüléséről szóló április 5-i 2011/35/EU európai parlamenti és tanácsi irányelvnek;
18 g) a biztosítékok egyenértékűvé tétele céljából a részvénytársaságok alapításának, valamint tőkéjük fenntartásának és módosításának tekintetében a tagállamok által a társasági tagok és harmadik személyek érdekei védelmében az Európai Unió működéséről szóló szerződés 54. cikkének második bekezdése szerinti társaságoknak előírt biztosítékok összehangolásáról szóló október 25-i 2012/30/EU európai parlamenti és tanácsi irányelvnek való megfelelést szolgálja. (2) Ez a törvény a) a gazdasági társaságokról szóló évi CXLIV. törvény és a cégnyilvántartásról, a cégnyilvánosságról és a bírósági cégeljárásról szóló évi CXLV. törvény jogharmonizációs célú módosításáról szóló évi XLIX. törvénnyel együtt az európai gazdasági egyesülésről szóló július 25-i 2137/85/EGK tanácsi rendeletnek; b) az európai részvénytársaságról szóló évi XLV. törvénnyel együtt az európai részvénytársaság (SE) statútumáról szóló október 8-i 2157/2001/EK tanácsi rendeletnek; c) az európai szövetkezetről szóló évi LXIX. törvénnyel együtt az európai szövetkezet (SCE) statútumáról szóló július 22-i 1435/2003/EK tanácsi rendeletnek a végrehajtásához szükséges rendelkezéseket állapítja meg.
19 INDOKOLÁS ÁLTALÁNOS INDOKOLÁS 1. A társasági jogi alapon való piaci szerveződések újraéledése természetszerűen magával hozta a társasági formák közötti átjárhatóság, az átalakulás kérdését is. Már az 1992-s társasági anyagi jog is tartalmazott szervezeti átalakulásra szabályt, amelyet a 1997-s társasági törvényben került részletesen kibontásra. A gazdasági társaságokról szóló évi IV. törvény már ezen szabályok felülvizsgálatát, továbbfejlesztését tartalmazza. 2. A Ptk. Országgyűléshez benyújtott javaslatának indokolása szerint: A Javaslat az általános szabályok között rendezi a jogi személyek átalakulásának, egyesülésének és szétválásának azokat a kérdéseit, amelyek minden jogi személy típusnál azonos módon vetődnek fel. Ez nem jelenti azt, hogy a szabályozás általánosságban megengedné minden jogi személy számára bármilyen irányban a státuszváltozást. Arról, hogy egyes jogi személy típusok milyen más jogi személlyé alakulhatnak át, illetve milyen jogi személyekkel vagy milyen jogi személyekké való szétválásuk lehetséges, az adott típusra vonatkozó szabályoknak kell rendelkezniük. Ennek megfelelően tehát az általános szabályok akkor kerülnek alkalmazásra, ha valamely jogi személy a rá vonatkozó szabályok figyelembe vételével átalakulást, egyesülést vagy szétválást határoz el. 3. A Ptk. változtat a jelenleg alkalmazott átalakulási terminológián. A jövőben az átalakulás kizárólag a jogi személy típusának, illetve a Ptk. 3: a alapján gazdasági társaság esetén formájának megváltoztatását jelenti, vagyis az ún. formaváltást. Az egyesülés, szétválás önállóan megjelenő szervezeti változások. Erre figyelemmel a törvénytervezet sem vezet be gyűjtőfogalmat, hanem az átalakulás, egyesülés és szétválás fogalmakat mindig külön-külön használja. 4. A jogi személy átalakulásának, egyesülésének, szétválásának szabályai a Ptk. Jogi személy könyvének általános szabályai között a hatályos társasági jogi szabályrendszerben már ismert elveket és szabályozási elemeket emeli a jogi személyek vonatkozásában általánosan érvényesülő normarendszerré. A Ptk. ezen szervezeti változások részletszabályait nem kívánta rendezni, ugyanakkor ezek nélkül nem bonyolítható le az átalakulás, egyesülés, szétválás. A Ptk. hatálybalépésével egyidejűleg, hatályát veszti a gazdasági társaságokról szóló évi IV. törvény (Gt.), a szövetkezetekről szóló évi X. törvény, így önmagában ezen jogi személy formák átalakulásának, egyesülésének és szétválásának részletszabályai is hatályon kívül kerülnek, másrészt ezzel hatályon kívül kerül számos egyéb törvény utaló szabálya mögötti háttér-joganyag is (például a közjegyzőkről szóló törvény is az átalakulás szabályainál a Gt. rendelkezéseinek alkalmazását írja elő). Mindebből következően meg kell alkotni az eljárások lebonyolításához szükséges szabályokat a Ptk. hatálybalépését követő időszakra is. Fontos rámutatni arra, hogy míg a gazdasági társaságok, szövetkezetek átalakulásának, egyesülésének és szétválásának cégeljárási szabályait a cégnyilvánosságról, a bírósági cégeljárásról és a végelszámolásról szóló év V. törvény tartalmazza, addig az alapítványok, egyesületek esetében ezen eljárási szabályok a civil szervezetek bírósági nyilvántartásáról és az ezzel összefüggő eljárási szabályokról szóló évi CLXXXI. törvény (a civil nyilvántartási törvény) részét fogják képezni. 5. A törvénytervezet követve a Ptk. szabályozási logikáját meghatározza az átalakulásra vonatkozó közös szabályokat, azokat, amelyeket általános jelleggel alkalmazhatónak tekint a jogi személyek vonatkozásában. A közös szabályok között is a modell-eljárást az átalakulás szabályai
20 képezik. Ehhez képest határozza meg a többletszabályokat a törvénytervezet az egyesülés és a szétválás esetére. A törvénytervezet ezt követően tartalmazza az egyes jogi személy típusokra, formákra irányadó különös szabályokat (gazdasági társaságok; azon belül részvénytársaságok, szövetkezet, egyesület, alapítvány). Az átalakulás lebonyolításának szabályai érdemben nem változnak a hatályos társasági jogi szabályokhoz képest. A Ptk. átalakulásra, egyesülésre, szétválásra vonatkozó szabályai is amelyek a jogi személyekre vonatkozó általános szabályok között kerültek elhelyezésre a Gt. eljárási rendjén alapulnak. Ebből következően nem volt indok a már kiforrott szabályok alapvető felülvizsgálatára. A törvénytervezet azokon a pontokon hordoz változást, amelyek a Ptk. szóhasználatából, szabályozási elveiből következnek. Az átalakulásról főszabályként továbbra is két ülésen dönt a döntéshozó szerv. Az első ülés lényege az elhatározás, a másodiké az átalakulás dokumentumainak elfogadásával a tényleges döntés az átalakulásról. A törvénytervezet nyilvánvalóvá teszi, hogy a két-üléses rendszerből nem az következik, hogy nincs lehetőség több ülés tartására, vagy akár egy ülésen való döntéshozatalra. Azoknál az átalakulásoknál (egyesülésnél, szétválásnál), ahol a döntés egyben akár a vagyon, akár a gazdasági tevékenység vonatkozásában bonyolult számviteli, munkajogi vagy egyéb kérdésekben való döntés is egyben, nyilvánvalóan nem életszerű, hogy a második ülésen már minden kérdés tisztázható legyen. Egyszerűbb átalakulásnál pedig felesleges adminisztratív teher lehet a két ülés megtartása, így a törvénytervezet a hatályos szabályozáshoz hasonlóan kimondja, hogy lehetőség van arra, hogy egy ülésen szülessen döntés az átalakulásról. A döntéshozó szervi döntések meghozatalát követően a törvénytervezet változatlanul fenntartja a közzétételi kötelezettséget a hitelezői érdekek védelme érdekében. Az átalakulás (egyesülés, szétválás) bírósági bejegyzésével, vagyis a szervezeti változás nyilvántartásbeli átvezetésével esetlegesen a jogi személy által meghatározott későbbi időpontban zárul le az eljárás, így eddig az időpontig a jogelőd(ök) a korábbi forma szerint működnek. A törvénytervezet meghatározza a nyilvántartásba vételt követő feladatokat is, valamint a jogutódlással összefüggő felelősségi szabályokat is. RÉSZLETES INDOKOLÁS Általános rendelkezések Az 1. -hoz A törvény a Ptk.-ra épülő szabályokat tartalmaz. A jogi személy átalakulásának, egyesülésének, szétválásának szabályai a Ptk. Jogi személy könyvének általános szabályai között a hatályos társasági jogi szabályrendszerben már ismert elveket és szabályozási elemeket emeli a jogi személyek vonatkozásában általánosan érvényesülő normarendszerré. A törvény ezen garanciális szabályokra épülve határozza meg a szervezeti átalakulás részletes szabályait. A törvénytervezet elsődlegesen az egyesületek, a gazdasági társaságok, a szövetkezetek, az egyesülés és az alapítványok szervezeti változásaira vonatkozóan állapít meg szabályrendszert. Az esetleges értelmezési nehézségek kiküszöbölése érdekében a törvénytervezet a törvénytervezetben
A GAZDASÁGI TÁRSASÁGOK ÁTALAKULÁSA AZ ÚJ PTK.
Pénzügyi és Könyvszakértő Kft Székhely: 1026 Budapest, Bimbó út 182. Telefon+Fax: 209-9373, Fax: 466-8409 Web: http:/// e-mail: correct@correct.hu A GAZDASÁGI TÁRSASÁGOK ÁTALAKULÁSA AZ ÚJ PTK. Alapján

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság